
    Republika Hrvatska
 Trgovački sud u Osijeku
   Osijek, Zagrebačka 2


U   I M E   R E PU B L I K E   H R V A T S K E

R J E Š E N J E

Trgovački sud u Osijeku, po sutkinji Nadi Roso, na temelju prijedloga sudske savjetnice Marine Ljubičić Knežević, u stečajnom predmetu povodom zahtjeva Financijske agencije, OIB: 85821130368, Regionalnog centra Zagreb, Podružnica Karlovac, Karlovac, Ul. Pavla Vitezovića 1, za provedbu skraćenog stečajnog postupka nad stečajnim dužnikom MIVIT-ING d.o.o. za proizvodnju, trgovinu, ugostiteljstvo, građenje i usluge putničke agencije, OIB: 86257920190, MBS: 020037503, Ogulin, Bukovica 5, 10. srpnja 2018.	


    r i j e š i o   j e

I. Obustavlja se skraćeni stečajni postupak nad stečajnim dužnikom MIVIT-ING d.o.o. za proizvodnju, trgovinu, ugostiteljstvo, građenje i usluge putničke agencije, OIB: 86257920190, MBS: 020037503, Ogulin, Bukovica 5.

II. Postupak će se nastaviti prema općim odredbama Stečajnog zakona.


Obrazloženje

Trgovački sud u Zagrebu 29. prosinca 2017. zaprimio je zahtjev Financijske agencije, Regionalnog centra Zagreb, Podružnice Karlovac, za provedbu skraćenog stečajnog postupka, Klasa: 110-07/17-01/04, Ur.broj: 04-06-17-6243 od 27. prosinca 2017. nad stečajnim dužnikom MIVIT-ING d.o.o. za proizvodnju, trgovinu, ugostiteljstvo, građenje i usluge putničke agencije, OIB: 86257920190, MBS: 020037503, Ogulin, Bukovica 5.

Visoki trgovački sud Republike Hrvatske rješenjem poslovnog broja: 31-Su-236/18-3 od 9. ožujka 2018. odredio je Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu te je Trgovački sud u Zagrebu ustupio ovome Sudu navedeni predmet na daljnje postupanje, koji je zaprimljen 10. travnja 2018.

Nakon izvršenog uvida u Sudski registar Trgovački sud u Osijeku 23. travnja 2018. u skladu sa čl. 430. Stečajnog zakona (Narodne novine, broj: 71/15 i 104/17; u daljnjem tekstu SZ) objavio je Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 8. lipnja 2018. zaprimljen je podnesak Županijskog državnog odvjetništva u Osijeku, broj: S-DO-109/2018 od 8. lipnja 2018. kojim je na posebnom obrascu sukladno čl. 16. SZ-a dostavljen prijedlog vjerovnika Republike Hrvatske, Ministarstva financija, Porezne uprave, Područnog ureda Zagrebačka županija, za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 642.189,69 kuna, a koja se temelji na ovršnim i vjerodostojnim ispravama, koju tražbinu stečajni dužnik nije namirio. Također, vjerovnik je naveo da kod stečajnog dužnika postoji stečajni razlog, obzirom u Očevidniku redoslijeda osnova za plaćanje, koje vodi Financijska agencija, ima evidentiranu neizvršenu osnovu za plaćanje u razdoblju dužem od šezdeset dana koju je trebalo, bez daljnjeg pristanka dužnika, naplatiti s bilo kojeg njegovih računa.
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, u skladu sa čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.


                                               U Osijeku  8. lipnja 2018. 

Zapisničar      
Renata Horvat

                                                                                  		              Sudac
								           Nada Roso
																				      Sudska savjetnica
								Marina Ljubičić Knežević

UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 
                                                                                                                                          
D N A :
1. FINA, RC Zagreb, Podružnica  Karlovac
1. ŽDO Osijek
1. Stečajni dužnik
1. e-oglasna ploča suda uz podnesak ŽDO Osijek 
od 8.  lipnja 2018. (str. 8-10 spisa)
1. riješeno obustavom
1. kal. 31. srpnja 2018.

